… Вось і зноў у квецені садоў бушуе май. На мірнай зямлі Беларусі ў шэсцьдзясят дзявяты раз мы адзначаем самую светлую дату для кожнага беларуса – День Перамогі. За святочным сталом збярэцца і сям’я Уладзіміра Пятровіча і Вольгі Андрэеўны Толсцік, з якой яны ў згодзе і каханні разам крочаць па жыцці 60 гадоў. Рады дзеці і ўнукі, што на парозе бацькоўскага дома іх сустракаюць бацька і маці. Значыць, ёсць надзейны прычал і любыя жыццёвыя буры хоць бы што. Толькі ў гэта вялікае свята і накіне Уладзімір Пятровіч на плечы свой святочны пінжак з узнагародамі Радзімы, сярод якіх медалі “За баявыя заслугі”, “ За перамогу над Германіяй”. Яны – знак доблесці і мужнасці простага ратая вайны.